**Proiect TempRent**

**Buget**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **CATEGORII DE CHELTUIELI ELIGIBILE** | **Valoarea totală inclusiv TVA (Lei)** | **Valoarea eligibilă inclusiv TVA (Lei)** | **Rata de co-finanțare %** | **Sursa de finanţare a cheltuielilor eligibile** | |
| **Asistenţă nerambursabilă inclusiv TVA (Lei)** | **Contribuţie proprie inclusiv TVA (Lei)** |
|  | **1** | **2** | **3** | **4** | **5** | **6** |
| ***I.1*** | *Echipamente server* | *11,160.00* | *9,000.00* | *35%* | *3,150.00* | *5,850.00* |
| ***I.3*** | *Licente* | *6,200.00* | *5,000.00* | *35%* | *1,750.00* | *3,250.00* |
| *II.1* | *Salarii* | *1,008,000.00* | *1,008,000.00* | *80%* | *806,400.00* | *201,600.00* |
| *II.2* | *Echipamente statii* | *19,840.00* | *16,000.00* | *80%* | *12,800.00* | *3,200.00* |
| *II.3* | *Servicii dezvoltare* | *669,600.00* | *540,000.00* | *60%* | *324,000.00* | *216,000.00* |
| *V.1* | *marketing* | *81,220.00* | *65,500.00* | *100%* | *65,500.00* | *0.00* |
| *VI.1* | *publicitate* | *18,600.00* | *15,000.00* | *100%* | *15,000.00* | *0.00* |
| *VI.3* | *conferinte/expo* | *23,932.00* | *19,300.00* | *100%* | *19,300.00* | *0.00* |
| *IX.1* | *auditare financiara* | *18,600.00* | *15,000.00* | *100%* | *15,000.00* | *0.00* |
| *IX.2* | *audit tehnic* | *12,400.00* | *10,000.00* | *100%* | *10,000.00* | *0.00* |
| *X.1* | *salarii management* | *252,000.00* | *252,000.00* | *100%* | *252,000.00* | *0.00* |
| *X.4* | *copy center* | *11,160.00* | *9,000.00* | *100%* | *9,000.00* | *0.00* |
|  | **TOTAL GENERAL (A+B)** | **2,132,712.00** | **1,963,800.00** |  | **1,533,900.00** | **429,900.00** |

**Descriere**

Caracterul inovativ al proiectului “TempRent – platforma evolutivă de micro-tranzacționare” se referă la principiul, metoda și mijlocul de realizare a unei platforme evolutive de micro-tranzacționare online, aplicabilă domeniilor din Aria tematică prioritară ”Materiale, procese și produse inovative”, Aria tematică ”Tehnologia informației și comunicațiilor”, sectorul economic ”Tehnologia informației și comunicației”, subdomeniile științifice ”Sisteme informatice avansate pentru e-servicii”, dar continand componente majore de know-how transferabil catre alte sectoare si domenii ca ”Tehnologii pentru sisteme distribuite și sisteme încorporate”, ”Construcții”, ”Noi metode manageriale, de marketing și dezvoltare antreprenorială pentru competitivitate organizațională”, ”Locuirea” și ”Tehnologia societății informaționale”.

Inovația principală aplicabilă domeniilor mai sus menționate constă în introducerea conceptului de automatizare a tranzacțiilor de micro-închiriere de spații și facilități complete care vor sprijini dezvoltarea de noi start-up-uri, spin-off-uri, proiecte pe termen scurt și mediu într-o piață în care nu există servicii de acest gen, cu atât mai puțin servicii automatizate. Prin acest serviciu de noutate totală, costurile aferente achiziției și administrării de spații complet utilate operațional cu servicii complete se vor elimina. Antreprenorii vor putea demara în cel mai scurt timp operațiunea propriu-zisă, având acces rapid prin intermediul platformei la servicii automatizate de infrastructura-la-cerere: spațiu, facilități, echipamente și altele, toate în funcție de analiza specificului activității diviziei, start-up-ului, spin-off-ului sau proiectului respectiv.

Inovația prezentată de proiectul “TempRent – platforma evolutivă de micro-tranzacționare” este unică în România și nu există nici un fel de dovadă de existență a unui proiect similar la nivel european sau internațional.

În prezent, există în piață o nevoie acută de spații și servicii care să poată fi „închiriate” pe termen scurt (1-6 luni sau chiar mai puțin). Este cunoscut faptul că este extrem de dificil de achiziționat servicii complete de infrastructură, utilități și închiriere pentru, de exemplu, un spațiu de birou care să conțină utilități și servicii complete, destinat unei activități temporare, cum ar fi sesiuni de instruire, delegații, vizite de lucru, proiecte de scurtă durată, lansarea unui proiect inovativ/de cercetare cu grad ridicat de risc, misiuni de evaluare și monitorizare etc.

De asemenea, există multe spații oferite spre închiriere și/sau vânzare, care sunt neutilizate luni la rând, din cauza tendinței de scădere a tranzacțiilor pe piața imobiliară și ar putea fi închiriate temporar de către cei interesați. Proiectul “TempRent – platforma evolutivă de micro-tranzacționare” creează oportunitatea de a veni în sprijinul actorilor de pe piața infrastructurii de locare, colocare și utilități prin facilitarea accesului la un mecanism automatizat și bazat pe algoritmi auto-evolutivi care sincronizează cererea (cu caracteristicile ei specifice dezvoltate în timp real) cu ofertele existente pe piață și agregate automatizat. Astfel, sistemul se dorește a fi un instrument pentru companiile nou înființate, care necesită birouri echipate cu tehnică de calcul și un minim de dotare pentru punerea rapidă în funcțiune, cât și pentru companii care desfășoară activități temporare și care au nevoie de spații-hale industriale pentru perioade scurte de timp.

Analizând potențiale sisteme sau brevete concurente la nivel internațional, menționăm Cererea de brevet de invenție nr. A2014 00486, care propune o metodă de afaceri imobiliare ce are drept scop măsurarea automatizată a valorii de piață în domeniul proprietăților imobiliare din sectorul industrial și privat și care utilizează simultan sau independent trei tehnici de măsurare: analiza comparativă, comparația directă și regresia hedonică pentru evaluarea unei proprietati.

Aceasta metodă prezintă dezavantajul că oferă doar o evaluare a proprietăților imobiliare din baza de date, având rolul de a furniza date financiare referitoare la piața imobiliară și a estima costurile, neoferind soluții alternative pentru potențialii clienți sau orice variantă de agregare automatizată de servicii de infrastructură.

Menționăm și Cererea de brevet de invenție A2005 00365A, “Metoda de Bursă Imobiliară a Proprietarilor”, care – asa cum reiese din titlu – se referă la o metodă de bursă imobiliară destinată obținerii de către potențialii clienți a unor informații referitoare la un imobil prin accesarea unei pagini web sau printr-un apel telefonic. Metoda necesită depunerea de către proprietari a unui document autentificat care să ateste veridicitatea informațiilor oferite și prezintă dezavantajul că informațiile furnizate nu pot fi corelate cu indicii pieței, neputând fi considerate repere. Această cerere de brevet nu presupune nicio metodă sau sistem de agregare a mai multor servicii și nici oferirea de soluții complete de infrastructură-la-cerere.

De asemenea, menționăm și Cererea de brevet de invenție A2004 00744, “Metoda de Informare pentru Facilitarea Tranzacțiilor Imobiliare”, care permite clienților accesarea unei baze de date din care informațiile urmează un circuit constituit din baza de date → solicitant → filtru logic → bază de date → solicitant și un alt circuit format dintr-o bază de date → vânzător, care funcționează online pe internet. Această metodă prezintă mai multe dezavantaje, principalele fiind acelea că (1) nu oferă siguranța datelor, existând posibilitatea introducerii de date eronate referitoare la imobil, (2) limitează accesul către alte modalități de informare asupra spațiilor disponibile pentru închiriere și/sau vânzare și (3) nu oferă soluții pentru închirierea pe termen scurt sau agregarea automatizată de servicii de infrastructură specifice nevoilor.

Toate platformele prezentate mai sus se referă strict la vânzarea și/sau închirierea pe termen lung pe piața imobiliară.

“TempRent – platforma evolutivă de micro-tranzacționare” înlătură dezavantajele expuse mai sus, prin aceea că utilizează un sistem expert automatizat, care – pe baza unor legături logice – oferă posibilitatea tuturor clienților de a plia ofertele din piața imobiliară, piața serviciilor de facilități de infrastructură și piața utilităților pe cereri concrete, la bugete minime și fără costuri de administrare și monitorizare.

“TempRent – platforma evolutivă de micro-tranzacționare” își propune să meargă chiar mai departe și să auto-ajusteze algoritmii de match-making (potrivire) în baza evoluției cererii de infrastructură și servicii și, implicit, ofertei aferente.

Nodul central funcțional al “TempRent – platforma evolutivă de micro-tranzacționare” îl constituie Sistemul Încorporat Expert de Micro-Management al Tranzacțiilor (SIEMMT), care reprezintă, în fapt, o infrastructură încapsulată sub forma unui aparat (dispozitiv) black-box, ce conține atât un sub-ansamblu electronic avansat, cât și un sub-ansamblu logic.

**Proiect OmniDJ**

**Buget**

|  |  |  |  |  |  |  |
| --- | --- | --- | --- | --- | --- | --- |
| Nr. Crt | **CATEGORII DE CHELTUIELI ELIGIBILE** | **Valoarea totala inclusiv TVA (Lei)** | **Valoarea eligibilă inclusiv TVA (Lei)** | **Rata de co-finantare %** | **Sursa de finanţare a cheltuielilor eligibile** | |
| **Asistenţă nerambur-sabilă inclusiv TVA (Lei)** | **Contribuţie proprie inclusiv TVA (Lei)** |
|  | **1** | **2** | **3** | **4** | **5** | **6** |
| ***I.1*** | *servere* | *16,740.00* | *13,500.00* | *35%* | *4,725.00* | *8,775.00* |
| ***I.3*** | *licente* | *11,160.00* | *9,000.00* | *35%* | *3,150.00* | *5,850.00* |
| *II.1* | *salarii* | *900,000.00* | *900,000.00* | *80%* | *720,000.00* | *180,000.00* |
| *II.2* | *materii prime* | *35,767.80* | *28,845.00* | *80%* | *23,076.00* | *5,769.00* |
| *II.3* | *servicii externalizate dezvoltare software* | *613,800.00* | *495,000.00* | *60%* | *297,000.00* | *198,000.00* |
| *V.1* | *marketing* | *117,800.00* | *95,000.00* | *100%* | *95,000.00* | *0.00* |
| *VI.1* | *publicitate* | *19,840.00* | *16,000.00* | *100%* | *16,000.00* | *0.00* |
| *VI.3* | *conferinte/workshop-uri* | *23,932.00* | *19,300.00* | *100%* | *19,300.00* | *0.00* |
| *IX.1* | *auditare financiara* | *16,120.00* | *13,000.00* | *100%* | *13,000.00* | *0.00* |
| *IX.2* | *auditare tehnica* | *8,680.00* | *7,000.00* | *100%* | *7,000.00* | *0.00* |
| *X.1* | *management* | *180,000.00* | *180,000.00* | *100%* | *180,000.00* | *0.00* |
| *X.4* | *copycenter (echipament)* | *18,600.00* | *15,000.00* | *100%* | *15,000.00* | *0.00* |
|  | **TOTAL GENERAL (A+B)** | **1,962,439.80** | **1,791,645.00** |  | **1,393,251.00** | **398,394.00** |

**Descriere**

Proiectul **“OmniDJ - Platforma de streaming colaborativ cu servicii la cerere”** isi propune sa introduca concepte, tehnologii si abordari de business inovative in procese de creatie, distributie si interactiune artistica, atat la nivelul Romaniei cat si la nivelul Uniunii Europene si chiar mondial. Un important aspect al inovarii pe care acest proiect le aduce consta in introducerea comunicatiei BIDIRECTIONALE intre artist si consumator.

Sistemele clasice de livrare a continutului digital functioneaza in mod unidirectional prezentand informatia catre consumator (ascultator sau telespectator) fara a exista mijloace care sa combine analiza reactiilor auditoriului, obtinerea de feedback din partea acestuia si implicit neexistand posibilitatea de adaptare a continutului livrat in functie de acesti factori in timp real. Deasemenea la acest moment in contextul international nu exista sisteme care sa realizeze o abordare holistica a livrarii de multiple forme de creatie muzicala live sau offline catre public (jammming, mashing, concert si inregistrare toate la un loc). Prin dispozitivul OmniDJ Duplex instalat in fiecare din locatiile in care exista public, artistul sau un grup de artisti vor avea posibilitatea interactiunii de la distanta cu auditoriul, realizand astfel feedback-ul pe care un artist il primeste in timpul unei performante live intr-o sala de spectacol si mijlocind in felul acesta adaptarea performantei prin mai multe tipuri de metode si abordari creative. Aceasta abordare asupra metodei de livrare a continutului creativ si interactiune bidirectionala intre creatorul continutului cultural si public va avea impact direct atat asupra **ariei tematice a Tehnologiei informatiei si Comunicatiilor**, **subdomeniilor stiintifice ale Capitalului Cultural** cat si **asupra Industriei Creative in general (conform Anexei 0).** Introducerea la scara larga a acestui produs-platforma va permite atat dezvoltarea industriei creative cat si **spargerea barierelor impuse de canalele conventionale de distributie a continutului creativ** printr-un acces facil a consumatorului la costuri accesibile.

In vederea descrierii caracterului inovativ al proiectului si totodata datorita structurii specifice de cercetare-dezvoltare a acestui proiect bazat tehnologii brevetabile, in cele ce urmeaza vom descrie atat stadiul actual al tehnologiei (technology state-of-the-art) cat si propunerile de avansare a acestuia (advances beyond state-of-the-art).

***Descrierea stadiului actual al tehnicii*:** Pentru a se evalua stadiul actual al tehnicii, s-au studiat registrele patentelor inregistrate la nivel mondial, din biblioteca universala, disponibila pe site-ul espace.net. Aceasta este sursa utilizata de catre consilierii de proprietate industriala si OSIM (Oficiul de Stat pentru Inventii si Marci) ca reper in evaluarea stadiului actual al tehnicii.

S-au luat in considerare inregistrari ale patentelor unor sisteme ce contin similaritati, aplicabile domeniului[G10H2240/175](http://worldwide.espacenet.com/classification?locale=ro_RO), **conform nomenclatorului universal ”Cooperative Patent Classification”.** In acest scop s-a analizat patenteleUS2010326256(A1), US2003164084(A1), US2007039449 (A1) – patente descrise in cadrul sectiunii C4 din Planul de afaceri.

***Justificarea avansului tehnologic propus de proiect***

„OmniDj - Platforma de streaming colaborativ cu servicii la cerere” isi propune sa ofere atat la nivel tehnologic cat si la nivel semantic o **abordare inovativa holistica a furnizarii de fluxuri audio-video online, jammingului si mashing-ului** adresandu-se concomitent consumatorilor finali si artistilor ce produc fluxuri-urile audio-video. Abordarea in ansamblu a multiplelor tipuri de servicii furnizate online va fi realizata prin dezvoltarea unei platforme unice de tip Cloud Computing si a unui dispozitiv de tip sistem-incorporat, numit mai departe OmniDJ Duplex – ***dispozitiv ce urmeaza a fi brevetat conform legislatiei in vigoare.***

In urma analizei in vederea identificarii necesitatii proiectului, efectuata atat asupra patentelor expuse mai sus, cat si asupra platformelor si serviciilor comerciale in cloud de continut media existente la ora actuala, au fos identificate o serie de aspecte pe care OmniDJ isi propune sa le trateze direct prin activitatile de cercetare si dezvoltare. Mai jos este oferit un tabel comparativ cu serviciile in cloud actuale, continand aspecte tehnologice si functionale in care proiectul OmniDJ isi propune sa inoveze:

|  |  |  |
| --- | --- | --- |
| **Aspect tehnologic/**  **functional** | **Alte platforme** | **Observatii** |
| MashUp/jamming colaborativ | NU | Desi exista la nivel international o serie de propuneri de abordari tehnologice (patente si cercetari industriale), problema colaborarii live la distanta intre artisti nu este la ora actuala rezolvata in platformele comerciale. OmniDJ este prima platforma de acest gen care pleaca de premisa **creatiei colaborative si interactiunii bidirectionale** cu consumatorii de continut media in timp real. |
| Interactiune bidirectionala in timp real | NU | In timp ce alte platforme permit comunicare de tip chat in timp real, OmniDJ isi propune **comunicare bidirectionala prin canale audio-video si text** care sa realizeze feedback-ul necesar **adaptarii performantelor live** |
| Depasirea barierelor impuse de mijloacele conventionale de distributie din industria muzicala | PARTIAL | Un numar din ce in ce mai mare de artisti recunosc necesitatea abordarii publicului intr-un mod direct, in detrimentul controlului detinut in mod conventional de producatorii si distribuitorii muzicali. OmniDJ depaseste acest inconvenient, oferind interactiune directa intre artisti si public, managementul performantelor live si a serviciilor de plati online. |
| Accesibilitate la performante live ale artistilor | PARTIAL | In ultimii ani au aparut servicii de pay per view pentru performante live artistice si nu numai, insa astfel de performante necesita pregatiri tehnice indelungate, resurse si echipe tehnice de scena, activitati de impresariat complexe. OmniDJ va implementa serviciile de management si distributie de evenimente, va simplifica activitatile de impresariat si va facilita accesul unui numar mai mare de consumatori din cadrul segmentului de clienti HORECA, fani, sali de cinema, magazine de retail, reducand costurile in acelasi timp fara a diminua castigurile obtinute de artisti, ci din contra, oferind o mai buna expunere catre public |
| Servicii de plati in timp real | NU | OmniDJ va surclasa serviciile actuale de pay-per-view oferite de alte platforme in cloud, prin oferirea de servicii la cerere platite in timp real |

Unul din principalele elemente tehnologice ale avansului dincolo de stadiul actual al tehnologiei propuse de catre „OmniDj - Platforma de streaming colaborativ cu servicii la cerere” este **dispozitivul sistem-incorporat** **OmniDJ Duplex** responsabil de procesarea si pregatirea end-to-end a fluxurilor audio-video de inalta definitie, **dispozitiv descris in detaliu cu schite si explicatii in Proiectul tehnic (C4) al Planului de afaceri**.